b'\n_START_ARTICLE_\nZanikanje holokavsta\n_START_PARAGRAPH_\nZanikanje holokavsta je ideja, da se holokavst bodisi ni nikoli zgodil, bodisi so \xc5\xa1tevila mrtvih oziroma opisi holokavsta pretirani. Zanikanje holokavsta obsega tudi trditve, da so uni\xc4\x8devalna tabori\xc5\xa1\xc4\x8da v resnici bila delovna tabori\xc5\xa1\xc4\x8da in da nacisti\xc4\x8dne oblasti niso bile povezane z mno\xc5\xbei\xc4\x8dnim uni\xc4\x8devanjem Judov._NEWLINE_Ker zanikovalci holokavsta trdijo tudi, da so si holokavst Judje izmislili, da bi si pridobili podporo za ustanovitev Izraela, je zanikanje holokavsta ve\xc4\x8dinoma smatrana kot antisemitisti\xc4\x8dna teorija zarote._NEWLINE_Zanikovalci holokavsta sami sebe ve\xc4\x8dinoma opisujejo kot\xc2\xa0\xc2\xbbrevizioniste zgodovine\xc2\xab. Zanikanje holokavsta ima podporo v razli\xc4\x8dnih organizacijah po svetu, \xc4\x8deprav je v nekaterih dr\xc5\xbeavah nezakonito.'